Nobel-palkinto

thumb|250px|Alfred Nobel. thumb|250px|[[Marie Curien Nobel-palkinnon diplomi.]]

Nobel-palkinto on dynamiitin keksijän ruotsalaisen Alfred Nobelin alulle panema ja hänen mukaansa nimetty vuosittain fysiikan, kemian, lääketieteen, kirjallisuuden ja rauhan alalla jaettava palkinto. Lisäksi Ruotsin keskuspankin lahjoittamilla varoilla on Nobel-säätiö vuodesta 1969 myöntänyt Nobelin muistoksi myös taloustieteiden saralta samanlaista palkintoa, jota toisinaan nimitetään taloustieteen Nobel-palkinnoksi. Ensimmäiset viisi palkintokategoriaa perustettiin Nobelin testamentin mukaan vuonna 1895, ja ensimmäiset palkinnot jaettiin vuonna 1901. Ruotsin keskuspankin taloustieteen palkinto Alfred Nobelin muistoksi perustettiin vuonna 1968 ja ensimmäinen palkinto annettiin seuraavana vuonna. Nobel-palkintoon kuuluu lisäksi myös noin miljoonan euron suuruinen rahapalkinto.

Vaikka Ruotsin keskuspankin taloustieteen palkinto Alfred Nobelin muistoksi ei ole yksi Alfred Nobelin testamentissa määritellyistä palkinnoista, palkinnon saajat vastaanottavat palkintonsa samassa tilaisuudessa 10. joulukuuta kuin fysiikan, kemian, lääketieteen ja kirjallisuuden Nobel-palkinnon saajat.

Kaikki muut paitsi Nobelin rauhanpalkinto myönnetään Tukholman konserttitalolla Ruotsissa. Nobelin rauhanpalkinto myönnetään Oslossa. Rauhanpalkinnon saajan päättää erillinen komitea, joka valitaan Norjan suurkäräjillä.

Mitali
Ruotsalainen kaivertaja Erik Lindberg on suunnitellut alkuperäiset palkintomitalit rauhanpalkintoa lukuun ottamatta. Tämän on puolestaan suunnitellut norjalainen veistäjä Gustav Vigeland. Ruotsin keskuspankin taloustieteen palkintomitali on ruotsalaisen Gunvor Svensson-Lundqvistin käsialaa. Lingbergin suunnittelemien mitalien etupuolella on Alfred Nobelin rintakuvan sivuprofiili. Etupuolella on lisäksi teksti ALFR NOBEL ja NAT-MDCCC XXXIII OB-MDCCC XCVI (Nobelin synnyin- ja kuolinvuosi roomalaisin numeroin). Rauhan- ja talouspalkinnon mitalien etupuolet poikkeavat tästä hieman.

Lindbergin suunnittelemien mitalien kääntöpuolten kuvitus on kussakin erilainen, mutta niissä on mitalin kehällä sama latinankielinen teksti: Inventas vitam juvat excoluisse per artes. Rauhanpalkinnossa on kääntöpuolella teksti: Pro pace et fraternitate gentium. Taloustieteen palkintomitalissa ei ole kääntöpuolella tekstiä lainkaan.

Vuoteen 1980 asti Lindbergin mitalit olivat noin 200 gramman painoisia 23 karaatin kullasta valmistettuja mitaleita, joiden halkaisija oli 66 millimetriä. Mitaleja on uudistettu siten, että ne valmistetaan 18 karaatin viherkullasta, joka on päällystetty 24 karaatin kullalla. Mitalit valmistetaan nykyään Ruotsin rahapajassa Eskilstunan Myntverketissä, paitsi rauhanmitali, joka valmistetaan Den Kongelige Myntissä Norjan Kongsbergissä.

Ehdokkaaksi asettaminen
thumb|250px|Ruotsin kuninkaallinen tiedeakatemia.

Toisin kuin monissa muissa palkinnoissa, Nobel-palkinnon saajan valitseminen on pitkä prosessi. Tämä on nostanut palkinnon arvokkuutta ja sen takia palkintoa pidetään alansa arvostetuimpana. Nobel-komiteat lähettävät vuosittain tuhansille eri alojen tiedemiehille, eri organisaatioiden ja akatemioiden jäsenille sekä edellisille Nobel-palkinnon saaneille viestin, jossa heitä pyydetään asettamaan ehdokas seuraavaksi palkinnon saajaksi. Ehdolleasettajat pyritään valitsemaan siten, että mahdollisimman monet yliopistot ympäri maailmaa saavat asettaa ehdokkaita mahdollisimman tasa-arvoisesti. Vuosittain ehdolle asetetaan 200–300 henkilöä (myös joitakin organisaatioita voidaan ehdottaa) kuhunkin palkintoryhmään. Ehdokkaita ei saa julkistaa ennen kuin 50 vuotta on kulunut ehdolle asettumisen jälkeen. Aikaraja ehdotusten lähettämiseen on 31. tammikuuta. Rauhanpalkinnon aikaraja on 1. helmikuuta.

Kun mahdolliset ehdokkaat on valittu, palkinnon myöntävä instituutio asettaa komitean, joka valitsee ehdokkaiden joukosta mahdollisen palkinnon saajan. Ehdokkaan nimi kerrotaan syys- tai lokakuuhun mennessä instituutiolle, joka hyväksyy ehdokkaan. Yleensä komitean päätöstä noudatetaan, mutta instituutiot voivat vielä vaihtaa palkinnon saajaa. Fysiikan ja kemian palkinnot sekä Ruotsin keskuspankin talouspalkinnon myöntää Ruotsin kuninkaallinen tiedeakatemia, lääketieteen palkinnon Karoliininen instituutti, kirjallisuuden Ruotsin akatemia ja rauhanpalkinnon Norjan Nobel-komitea. Palkintojen saajien nimet julkistetaan lokakuun alkupuolella.

Ehdokkaita
Vuodesta 1974 alkaen Nobel-palkinnon saajaksi ei ole saanut ehdottaa kuollutta henkilöä eikä sitä jaeta kuolleelle henkilölle, ellei kuolema ole sattunut ehdottamisen jälkeen. William Vickrey ilmoitettiin Ruotsin keskuspankin talouspalkinnon saajaksi vuonna 1996. Hän kuoli vain muutama päivä ilmoituksen jälkeen, mutta hänelle kuitenkin myönnettiin palkinto. Ennen vuotta 1974 Nobel-palkinto oli myönnetty henkilön kuoleman jälkeen kahdesti: Dag Hammarskjöldille (rauhanpalkinto 1961) ja Erik Axel Karlfeldtille (kirjallisuuspalkinto 1931).

Josif Stalin on ollut kaksi kertaa ehdolla Nobelin rauhanpalkinnon saajaksi työstään toisen maailmansodan lopettamiseksi. Hän oli ehdokkaana vuosina 1945 ja 1948.

Jane Addamsia ehdotettiin vuosien 1916 ja 1931 välillä Nobel-palkinnon saajaksi 19 kertaa, kunnes viimein hän sai Nobelin rauhanpalkinnon. Robert Kochia ehdotettiin 51 kertaa. Toisaalta Emily Green Balch, Fridtjof Nansen, Theodore Roosevelt ja Barack Obama saivat Nobel-palkintonsa heti ensimmäisenä ehdokkaanaolovuotenaan. Mahatma Gandhi oli ehdokkaana 12 kertaa vuosien 1937 ja 1948 välillä. Syytä miksei Gandhi saanut palkintoaan, ei tiedetä varmasti. Rauhanpalkinnon oli saanut vuoteen 1960 asti lähinnä eurooppalaisia ja yhdysvaltalaisia henkilöitä. Gandhi olisi poikennut selvästi aiemmasta ”linjasta”. Hän ei myöskään ollut varsinainen poliitikko eikä minkään rauhaa ajavan organisaation perustaja. Hän olisi ollut täysin uudenlainen palkinnonsaaja. Ei ole mitään vahvoja todisteita siitä, että Norjan Nobel-komitea olisi jättänyt palkinnon myöntämisen Gandhille sen takia, että olisi pelännyt Ison-Britannian reaktiota. Intia oli tuolloin Ison-Britannian hallinnassa, ja Gandhi ajoi voimakkaasti Intian itsenäistymistä.

Suomalaisista Nobelin palkinnon on saanut kaikkiaan neljä yksittäistä henkilöä: Artturi Ilmari Virtanen kemiasta, Ragnar Granit lääketieteestä (tosin Ruotsin kansalaisena), Frans Eemil Sillanpää kirjallisuudesta sekä Martti Ahtisaari rauhanpalkinnon. Yksittäisten henkilöiden lisäksi kaikki vuonna 1988 tai sitä ennen YK:n rauhanturvaajana toimineet suomalaiset mukaan lukien, on palkittu yhteisellä Nobelin rauhanpalkinnolla.

Palkintokategoriat

 * Nobelin fysiikanpalkinto
 * Nobelin kemianpalkinto
 * Nobelin lääketieteen palkinto
 * Nobelin kirjallisuuspalkinto
 * Nobelin rauhanpalkinto
 * Ruotsin keskuspankin taloustieteen palkinto Alfred Nobelin muistoksi

Palkintosumma
Vuonna 2001 rahapalkintojen yhteissumma nostettiin 10 miljoonaan Ruotsin kruunuun. Vuonna 2012 palkintorahoja supistettiin 8 miljoonaan kruunuun eli noin 0,89 miljoonaan euroon. Nobel-säätiön tuotto ei ole enää riittänyt kattamaan kaikkia kuluja, ja siksi supistukset tehtiin.

Palkitut

 * Luettelo Nobel-palkituista henkilöistä

Aiheesta muualla

 * YLE Elävä arkisto - Nobelisteja kautta aikain

Nobelprys Nobelpreis جائزة نوبل Premio Nobel ন'বেল বঁটা Premiu Nobel Nobel mükafatı Penghargaan Nobel Hadiah Nobel নোবেল পুরস্কার Nobel Chióng Bebungah Nobel Нобелеўская прэмія Нобэлеўская прэмія Nobel Prize Nobelova nagrada Priz Nobel Нобелова награда Premi Nobel Nobelova cena cbk-zam:Premyo Nobel Gwobr Nobel Nobelprisen Nobelpreis Nobeli auhind Βραβείο Νόμπελ Nobel Prize Premio Nobel Nobel-premio Nobel Sariak fa:جایزه نوبل hif:Nobel Prize Prix Nobel Nobelpriis Premi Nobel Duais Nobel Duais Nobel Premios Nobel 諾貝爾獎 Kĩheo ya Nobero નોબૅલ પારિતોષિક 노벨상 Kyautar Nobel Նոբելյան մրցանակ नोबेल पुरस्कार Nobelova nagrada Nobel-premio Premio Nobel নোবেল পুরস্কার Premio Nobel Нобелы преми Nóbelsverðlaunin Premio Nobel פרס נובל ನೊಬೆಲ್ ಪ್ರಶಸ್ತಿ ნობელის პრემია Нобель сыйлығы Нобель сыйлыгы. Tuzo ya Nobeli Xelata Nobelê Praemium Nobelianum Nobela prēmija Nobelpräis Nobelio premija Nobel-díj Нобелова награда Loka Nobel നോബൽ സമ്മാനം krc:Нобелни премиясы Premju Nobel नोबेल पारितोषिक xmf:ნობელიშ პრემია arz:جايزة نوبل mzn:نوبل جایزه Нобелийн шагнал နိုဗယ်ဆု Nobelprijs नोबेल पुरस्कार नोबेल सिरपा ノーベル賞 Premmio Nobel Nobelprisen Nobelprisen Pris Nobel nov:Nobel Premie Prèmi Nobel ନୋବେଲ ପୁରସ୍କାର Nobel mukofoti pnb:نوبل انعام نوبل جايزه រង្វាន់ណូបែល Premi Nobel Nobelpries Nagroda Nobla Prémio Nobel Premiul Nobel Nobel Suñay Нобелевская премия rue:Нобeлiвска премія sah:Нобель бириэмийэтэ नोबेल् प्रशस्तिः Premiu Nobel Çmimi Nobel Premiu Nobel Nobel Prize Nobelova cena Nobelova nagrada ckb:خەڵاتی نۆبێل Нобелова награда Nobelova nagrada Nobelpriset Gantimpalang Nobel நோபல் பரிசு Nobel büläge నోబెల్ బహుమతి รางวัลโนเบล Giải Nobel Ҷоизаи Нобел Nobel Ödülü Нобелівська премія نوبل انعام نوبېل مۇكاپاتى Premio Nobel Pahidungog Nobel נאבעל פריז Ẹ̀bùn Nobel 諾貝爾獎 Xelatê Nobeli Nuobelė premėjė 诺贝尔奖